als_Latn dik_Latn sag_Latn
Avramopoulos premton liberalizimin pasi të luftohet korrupsioni dhe ndalet migrimi
Dita për deklarimin e liberalizimit të vizave për qytetarët e Kosovës, nuk është e largët, ka thënë të martën në Prishtinë, komisioneri për Migrim, Çështje të Brendshme dhe Shtetësi i Bashkimit Evropian, Dimitris Avramopoulos.
Sipas tij, megjithatë, Kosova duhet të shënojë disa përparime të ndjeshme në luftimin e korrupsionit dhe migrimit të paligjshëm, para se të marrë datën e liberalizimit.
Këto komente, komisioneri i Bashkimit Evropian i ka bërë pas një takimi të përbashkët që zhvilloi me ministrin e Punëve të Brendshme në Qeverinë e Kosovës, Skënder Hyseni dhe atë të Integrimeve Evropiane, Bekim Çollaku.
“Vetëm me rezultate të vërteta, në luftimin e korrupsionit të lartë, dhe parandalimin e krizave aktuale të migrimit, do të mundohem që vetë t'i afrohem kësaj çështje dhe t’u ndihmojmë qytetarëve të Kosovës, që të udhëtojnë pa viza”, është shprehur Avramopoulos.
Sidoqoftë, ai ka shfaqur besimin se Qeveria e Kosovës do t'ia dalë që t'i përmbushë obligimet dhe reformat në mënyrë që të marrë edhe datën e shumë pritur për liberalizim të vizave.
"Jam shumë optimist për marrëdhëniet tona të ardhshme, dhe nuk është e largët dita kur do të jemi në pozitë që ta shpallim këtë”, ka thënë Avramopoulos.
Tutje, ai ka këshilluar Qeverinë e Kosovës që t'i kushtojë prioritet sundimit të ligjit, zhvillimit ekonomik dhe hapjes së vendeve të reja të punës, në mënyrë që në Kosovë të ketë një perspektivë më të mirë për jetesë.
Në anën tjetër, ministri i Punëve të Brendshme të Kosovës, Skënder Hyseni, ka ritheksuar se liberalizimi i vizave për qytetarët e Kosovës është shumë i nevojshëm.
“Liberalizmi i hershëm, sa më i shpejtë i vizave për kosovarët është një rrethanë lehtësuese dhe do të ndihmonte shumë edhe në aspektet tjera të plotësimit të kushteve për integrim”, ka theksuar Hyseni. Ai ka potencuar se Kosova nuk duhet të mbetet më vendi i vetëm që nuk ka liberalizim të vizave.
"Ne u pajtuam po ashtu që Kosova duhet t'i plotësojë të gjitha kriteret dhe Kosova është afër plotësimit të të gjitha kritereve", ka deklaruar Hyseni.
Ndërkaq ministri i Integrimeve Evropiane, Bekim Çollaku, është përqëndruar edhe në prioritetet e Kosovës rreth Marrëveshjes së Stabilizim Asocimit (MSA-së).
Kjo marrëveshje, me gjasë po pritet të nënshkruhet sivjet, por fuqizimi i saj, sipas zyrtarëve evropian do të zgjasë për një kohë më të gjatë.
Komisionerin Evropian për Migrim, Çështje të Brendshme dhe Shtetësi, Dimitris Avramopoulos, e ka pritur në një takim edhe presidentja e Kosovës, Atifete Jahjaga.
Sipas një komunikate me shkrim, Jahjaga ka theksuar se prioritet për institucionet dhe qytetarët e Republikës së Kosovës, është sundimi i rendit dhe ligjit, luftimi i krimit të organizuar e korrupsionit, si dhe zhvillimi i qëndrueshëm ekonomik i vendit.
Sa i përket çështjes së migrimit ilegal të qytetarëve të Kosovës drejt vendeve anëtare të BE-së, presidentja Jahjaga, thuhet se e ka njoftuar komisionerin Avramopoulos për angazhimet konkrete të institucioneve për ndërprerjen e kësaj dukurie./REL
- LSDM: U pa se kush është Menduh Thaçi!
- Menduh Thaçi në Strugë: Jemi në bisedime për futjen e PDSH-së në qeveri (VIDEO)
- Të gjithë ministrat dhe Mijallkov në tubimin e VMRO-së (FOTO)
- Ndiqni LIVE tubimin e VMRO-së në sallën Boris Trajkovski (VIDEO)
- Tronditet Serbia: Vajza serbe u konvertua në myslimane (VIDEO)
- Reka: Në cilën 'Bombë' do të shpaloset e vërteta edhe për parcelat e gjelbëra të uzurpuara në Çair?
- Maqedoni: Afera e përgjimeve demaskoi partitë shqiptare
- Zoran Zaev: Nuk do të kursejmë aspak as BDI-në e as PDSH-në (VIDEO)
- Zaev: Ja sa i pandershëm është Gruevski
- SKANDALOZE/ Menduh Thaçi i bindet Sasho Mijallkovit deri ne vdekje! (VIDEO+AUDIO)
- Zaev në “Shqip”: Bisedat ku përfshihen edhe shqiptarët (VIDEO)
- Shikojeni drejtpërsëdrejti në Almakos pres-konferencën e Zoran Zaev
- Almakos në transimetim LIVE : Bomba e 9 e LSDM-së - VIDEO
- THUMB: 'Zhduket' Menduh Thaçi, 'Razoznavaçka Slluzba' vihet në kërkim
- “Bokseri” i PDSH-së nuk e mbron trajnerin e vet? (VIDEO)
- SKANDAL: Musa Xhaferi si Menduh Thaçi i rri gatitu Sasho Mijallkovit! (VIDEO+AUDIO)
- PDSH-ja në Qeveri? Ja reagimi i BDI-së
- Shikojeni reagimin e Musa Xhaferit në pyetjen e 'Bombave' (VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn